# ஆதித்தியா எல் 1

## அறிவியல் கருவிகள்

ஆதித்தியா எல் 1 கருவிகள் சூரிய வளிமண்டலத்தை நோக்கீடு செய்யும்; முதன்மையாக நிறக்கோளத்தையும் சூரியப்புறணியையும்ஆயும். களக்கருவிகள் L1புள்ளியின் களச்சூழலை நோக்கீடு செய்யும். விண்கலத்தில் ஏழு கருவிகள் உள்ளன; இவற்றில் நான்கு சூரியனை ஆயும் தொலையுணர்வுக் கருவிகள்; மற்ற மூன்றும் களச்சூழல் நோக்கீட்டுக் கருவிகள் ஆகும்:  
| தொலையுணர்வுக் கருவிகள் | 1 | கட்புல உமிழ்வரி சூரியப் புறணி வரைவி(VELC) | சூரியப் புறணி/படிமமாக்கம், சூரியப் புறணி வரைவி | இந்திய வானியற்பியல் மையம், பெங்களூரு |
| --- | --- | --- | --- | --- |
| 2 | சூரிய புறவூதா படிமமாக்கத் தொலைநோக்கி (SUIT) | ஒளிக்கோளம், நிறக்கோளம் படிமமாக்கம்- குறும்பட்டையும் அகல்பட்டையும் | பல்கலைக்கழகங்களுக்கான வானியல், வானியற்பியல் மையம் , பூனா |  |
| 3 | சூரியத் தாழ் ஆற்றல் எக்சுக்கதிர் கதிர்நிரல்மானி (SoLEXS) (SoLEXS) | மென் எக்சுக்கதிர் கதிர்நிரல்மானி: ஒரு விண்மீனாக சூரிய நோக்கீடு | யூ ஆர் ராவ் செயற்கைக்கோள் மையம், பெங்களூரு |  |
| 4 | உயர் ஆற்றல் L1 வட்டணை எக்சுக்கதிர் கதிர்நிரல்மானி(HEL1OS) | வன் எக்சுக்கதிர் கதிர்நிரல்மானி: ஒரு விண்மீனாக சூரிய நோக்கீடு | யூ ஆர் ராவ் செயற்கைக்கோள் மையம், பெங்களூரு |  |
| கள ஆய்வுக் கருவிகள் | 5 | ஆதித்தியா சூரியக் காற்று துகள் செய்முறை(ASPEX) | சூரியக் காற்று]]/துகள் பகுப்பாய்வி மின்னன்கள், திசைகள் உள்ள அடர் இயனிகள் | இயற்பியல் ஆராய்ச்சி ஆய்வகம், அகமதாபாது |
| 6 | ஆதித்தியா மின்மப் பகுப்பாய்வித் தொகுப்பு (PAPA) | சூரியக் காற்று/துகள் பகுப்பாய்வி மின்னன்கள், திசைகள் உள்ள அடர் இயனிகள் | சூரிய இயற்பியல் ஆய்வகம், விக்ரம் சாராபாய் விண்வெளி மையம் திருவனந்தபுரம் |  |
| 7 | மேம்படுத்திய மூவச்சு உயர்பிரிதிறன் இலக்கவியல் காந்தமானிகள் | களக் காந்தப் புலம் (Bx, By, Bz). | மின்-ஒளியியல் அமைப்பு ஆய்வகம், பெங்களூரு |  |  
- **கட்புல உமிழ்வரி சூரியப் புறணி வரைவி (VELC):** சூரியப் புறணி வரைவி ஓர் ஒளித்தடுப்பு வழியா சூரிய ஒளியைத் தடுத்து முழு சூரிய ஒளிமறைப்பை உருவாக்குகிறது. இந்தத் தொலைநோக்கி சூரியப் புறணியின் கட்புல அலைநீள்ங்களிலும் அகச்சிவப்புக்கதிர் அலைநீளங்களிலும் கதிர்நிரல் படிமம் எடுக்க வல்லதாகும். இந்த அளவீட்டின் நோக்கங்களாக, சூரியப் புறணி அளவுருக்களை அறிதல், மூன்று கட்புல அலைவரிசையயும் ஒரு அகச்சிவப்புக் கதிர் அலைவரிசையையும் பயன்படுத்தி, சூரியப் புறணிப் பொருண்மை உமிழ்வின் தோற்றமும் இயங்கியலும் ஆய்தல், சூரியப் புறணியின் காந்தப்புல அளவீடுகள்( சிற்றளவாக,பத்து காசு கள் வரை) ஆகியனவும் கூடுதல் நோக்கங்களாக, சூரிய வளிமண்டலம் ஏன் சுரியனை விட உயர் வெப்பநிலையில் அமைகிறது என்பதைத் தீர்மானித்தல், எப்படி விண்வெளி வானிலை மாற்றங்கள் புவிக் காலநிலையைத் தாக்குகிறது என்பதை ஆய்தல் ஆகியனவும் அமைகின்றன. சூரியப் புறணி வரைவியின் எடை அளவுக்கு அணுக்கமாக அமைகிறது.
- **சூரியப் புறவூதா படிமமாக்கத் தொலைநோக்கி (SUIT):** இது சூரியன்னை 200-400&nbsp;nm அலைநீள நெடுக்கத்தில் நோக்கீடுகள் எடுக்கும். மேலும், 11 வடிப்பிகளைப் பயன்படுத்திச் சூரிய வளிமண்டலத்தின் பல்வேறு அடுக்குகளின் முழு வட்டு படிமங்களைப் படம்பிடிக்கும். சூரியன் இதுவரை இவ்வளவு அலைநீள நெடுக்கத்தில் நோக்கீடு எடுக்க்கப்பட்டதில்லை. விண்கலம் முதல் இலாகிரேஞ்சுப் புள்ளியில் உல்ளதால், இக்கருவி தடங்கல் ஏதுமின்றி சூரியனை தொடர்ந்து நோக்கிட இயலும். இது ஏ. என். இராம்பிரகாசாலும் துர்கேசு திரிபாதியாலும் பூனாவில் உள்ள வானியல், வானியற்பியலுக்கான பல்கலைக்கழகத்திடை மையத்தால்(IUCAA), இசுரோ, அதன் பிற நிறுவனங்களின் ஒத்துழைப்புடன் உருவாக்கப்பட்டது. இதன் எடை அளவுக்கு அணுக்கமாக அமையும். இது சூரியக் காற்றின் மாற்றம், இயல்புகள், பரவல், கதிர்நிரல் பான்மைகளை ஆய்வு செய்யும்.  
- **ஆதித்தியா மின்மப் பகுப்பாய்வித் தொகுப்பு (PAPA)**: இது சூரியக் காற்றின் உட்கூறுகளையும் அதன் ஆற்றல் பரவலையும் ஆய்வு செய்யும்.
- **சூரியத் தாழ் ஆற்றல் X-கதிர் கதிர்நிரல்மானி (SoLEXS)**: சூரியப்புறணி இயங்கமைப்பையும் அதன் சூடாக்கத்தையும் ஆய்வுசெய்ய, இக்கருவி X-கதிர் சுடர்வுகளைக் கண்காணிக்கும்.
- **உயர் ஆற்றல் L1 வட்டணை X-கதிர் கதிர்நிரல்மானி (HEL1OS)**: சூரியப்புறணி இயங்கியல் நிகழ்வுகளைக் கண்காணிக்கவும் உமிழ்வு நிகழ்ச்சிகளின்போது உயர் ஆற்றல் சூரியத் துகள்கள் பயன்படுத்தும் ஆற்றலை மதிப்பீடு செய்யவும் இக்கருவி உதவுகிறது.
- **காந்தமானி**: இது கோளிடைக் காந்தப்புலத் தன்மையையும் பருமையையும் அளக்கும்.